“ત્યારે બોલતા શું નથી?” મેં કહ્યુંઃ “ખિચું જરા પગતું રાખજો, હું બ્રાહ્મણનો દીકરો છઉં, તમે ઍવૉર્ડ માગતા ભૂલો, હું આપતા ભૂલું, તમારી ફેમિલીની એ લેડીને હું ઝાંસીની રાણી ઍવૉર્ડ પંચાયત તરફથી અપાવી દઉં. ઍવૉર્ડ કમીટીના ત્રણમાંથી એક હું છું, બીજી મારી ઘરવાળી છે ને એક મારો સાઢુ મૂઓ છે. પોતે કોને ઍવૉર્ડ આપેલ છે એની ખબર એ લોકોને છાપું હાથમાં આવે ત્યારે જ પડે છે, ને રાજી બી થાય છે કે નિર્ણાયકો તરીકે એમનું નામ છાપામાં આવેલ છે. વળી નામની આગળ શ્રી અથવા શ્રીમતી મૂકેલ છે. માટે બોલો, બોલો, ઝટ એનું નામ બોલો, એ સન્નારીબાએ કરેલ પરાક્રમની વાત મને ઝટ લખાવો.”